Rejseguide Murcia - Skyscanner rejseguide
> Byer > Murcia
Andet at gøre i MurciaHvornår man bør tage til MurciaMad og drikke i MurciaFly til MurciaMurcia klima
Københavnkr. 2.099Århuskr. 14.302Billundkr. 4.370Aalborgkr. 11.852	se mere
Introduktion til Murcia
Murcia by og den omkringliggende region er et rejsemål fuld af kontraster fra strande til bjerge, og området har et misundelsesværdigt klima, som gør det til en populær helårsdestination. Murcia er kendt for at være en af Europas mest populære golfdestinationer, og der tilbydes mesterskabsbaner til overflod, ligesom La Manga Club er internationalt kendt for sine nydelige golfbaner, kvalitetsindkvartering og sports- og fritidsfaciliteter. Der er dog en anden side af området: De rolige, traditionsrige landsbyer, smukke landskaber og udfordrende tinder i nationalparken samt traditionel gastronomi med rigeligt med friske grøntsager fra det område, der går under kælenavnet ‘huerta’ – frugthaven.
Mar Menor Havet og La Manga Denne saltvandsholdige ‘sø’ ligger ud til Middelhavet. Den har en årlig gennemsnitstemperatur på 17 grader og er dermed ideel til forskellige former for vandsport
Murcias arabiske fortid lever i bedste velgående i dette frugtbare landområde, som vandes af Segurafloden og indeholder adskillige spændende landsbyer
Santa Maria Katedralen Denne katedral, som blev færdigbygget i det 15. århundrede, er et af de mest imponerende monumenter i Murcia
Andet at gøre i Murcia
Murcia er en fascinerende by, som ofte overses af turister. Byens historie strækker sig 800 år tilbage, og den blev oprindeligt grundlagt som en del af Cordoba. Segurafloden deler byen i to, og den er kendt for sin smukke barokke katedral, Almudipaladset og Monteagudoborgen. Caravaca de la Cruz er en hellig by, som er mål for utrættelige pilgrimsrejser. Ifølge vatikanet er den en af de fem officielle hellige byer i verden, og dermed deler den ære med Rom, Jerusalem, Santiago de Compostela og Santo Toribio de Liébano. Caravaca de la Cruz har fået sit navn fra et stykke træ i form som et tvearmet kors, der angiveligt var en del af det kors, som Jesus blev korsfæstet på. Det er denne genstand, som kristne pilgrimme flokkes for at se. Er man til aktiv ferie, er nationalparken Sierra Espuña værd at tilbringe tid i. Området betragtes som regionens grønne lunge og er hjemsted til dens højeste tinder. Terænnet er ideelt til vandreture, cykling på mountain bike samt plante- og dyrekigning.
Mad og drikke i Murcia
Besøgende bør prøve ‘huertas’ fantastiske frembringelser. Det lokale køkken er varieret og byder på alt godt fra havet og kødretter i lige mål. Noget af det, der virkeligt adskiller Murcia fra resten af Spanien, er imidlertid anvendelsen af rigeligt med grøntsager, som er en basal del af madlavningen. Man kan også opleve de officielle vinruter Jumilla, Bullas og Yecla i området. De er et godt grundlag for en vinsmagning, en gastronomisk ferie eller bare en anderledes dagsudflugt. De fleste vingårde tilbyder vinsmagning og ofte også smagsprøver på traditionel madlavning. Caldero er Murciakystens typiske ret. Den minder om paella og er også baseret på ris, men Caldero serveres udelukkende med fisk – ofte inkluderende hovedet!
Murciaområdet har glæde af et middelhavsklima med milde vintre (gennemsnitstemperaturen ligger på 11 grader i december og januar) og varme somre (hvor de højeste dagtemperature ofte ligger over 40 grader). Den årlige middeltemperatur er 18 grader, og der falder kun lidt nedbør.
Hvornår man bør tage til Murcia
Området nyder godt af gennemsnitligt 315 solskinsdage om året, så det er et fantastisk rejsemål året rundt til solbadning, kulturferie og kulinariske oplevelser. De vigtigste festdage ligger i påskeugen, men hver landsby har sine egne, særlige fester spredt over hele året.
Murcia San Javier og Alicante er de nærmeste lufthavne. Murcia Lufthavn ligger 30 km fra La Manga, mens Alicante befinder sig 68 km nord for Murcia by.
Rejseguide Murcia - Skyscanner rejseguide © Skyscanner Ltd 2002-2013